PRVAŠIĆEV SAN

Sandra Halt-Ćuže

*Mom đaku prvaku*  
  
Soba tiha kao noć  
Svjetiljka na stolu žmirka  
Topli sanak će ti doć'  
Dok mjesec na prozor virka  
  
Spusti glavu na jastučiće  
slova nek' zašute malo  
Brojke smjesti u papučice  
Spremi knjigu i ravnalo  
  
Posustala je olovčica  
Umorila se vrijedna glava  
Prispala crtančica  
Pa i đačić slatko spava

ODGOVORI NA PITANJA!

1. Kakva je soba?
2. Što žmirka na stolu?
3. Kakav san će doć?
4. Tko virka na prozor?
5. Tko neka zašuti malo?
6. Gdje mora smjestiti brojke?
7. Što treba spremiti?
8. Kako đačić spava?